І вось зараз мне падаецца, што ўжо шкада часу проста маляваць. Для мяне маляванне – гэта ўжо не проста характар заняткаў, яно стала пэўнай мовай, сродкам вырашэння нейкай задачы. І калі я бачу наперадзе сітуацыю альбо праблему – мне прасцей вырашыць яе праз малюнак. Я лічу, што гэта своеасаблівая ўніверсальная мова. Яна можа быць зразумела людзям з розных краін на эмацыйным узроўні, калі пэўную ідэю ці тэму выказваеш праз выяву без аніводнага слова, але каб ідэя была зразумелая.